Lav et referat af nedenstående tekst:

Tekst:
Tiden er ikke til at gå på kompromis med vandmiljøet, sådan siger landbrugs- og fødevareminister Rasmus Prehn (S) til den appel, som landbruget de seneste dage har sendt til ministeren om at udsætte deadline for såning af efterafgrøder til LandbrugsAvisen. Den seneste tids megen regn har gjort det svært at få høsten i hus, og det betyder, at mange landmænd har vanskeligt ved at nå at få efterafgrøderne i jorden inden fredag den 20. august, som er deadline. Hvis de ikke når det, bliver landmændene trukket i gødningskvote, og derfor har de bedt om en dispensation, men det bliver ikke til noget, siger ministeren ifølge avisen. - Jeg kan godt forstå landmændenes frustration. Det er vanskeligt at arbejde med uforudsigelige vejrforhold, når man skal have det bedste ud af sine afgrøder, skriver ministeren i et skriftligt svar til LandbrugsAvisen. Venstreminister greb ind i 2015 Snakken om efterafgrøder har allerede politisk fokus. I 2015 greb daværende minister for miljø- og fødevarer Eva Kjer Hansen ind og gav dispensation til at overskride 20. august-fristen. Hos regeringspartiet varsler man et opgør med den nuværende praksis. Det har ordfører for fødevarer, landbrug og fiskeri Anders Kronborg til tidligere skrevet til TV MIDTVEST. - Vi står over for at indgå en ny landbrugsaftale, som skal give os nye muligheder. Regeringen og Socialdemokratiet har store forhåbninger til, at en ny reguleringsmodel vil forbedre både kvælstofindsatsen og forholdene for landbruget, skrev han og fortsatte: - Vi skal finde en balance mellem forudsigelighed for både miljø og landbrug, og samtidig give landbruger størst mulig fleksibilitet. Partierne forhandler for tiden en stor reform af landbruget.

Referat:
Landbrugs- og fødevareminister Rasmus Prehn afviser at udskyde datoen for såning af efterafgrøder.